กฎกระทรวงกฎกระทรวงฉบับที่ ๕๐ (พ.ศ. ๒๕๓๗)ออกตามความในพระราชบัญญัติการขนส่งทางบกพ.ศ. ๒๕๒๒[๑] อาศัยอำนาจตามความในมาตรา ๗ และมาตรา ๓๕แห่งพระราชบัญญัติการขนส่งทางบก พ.ศ. ๒๕๒๒รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑ผู้ได้รับใบอนุญาตประกอบการขนส่งซึ่งต้องจัดให้สมุดประจำรถประวัติผู้ประจำรถและแบบรายงานเกี่ยวกับการขนส่งและอุบัติเหตุที่เกิดจากการขนส่งได้แก่(๑) ผู้ได้รับใบอนุญาตประกอบการขนส่งประจำทางด้วยรถที่ใช้ในการขนส่งผู้โดยสารหรือรถที่ใช้ในการขนส่งสัตว์หรือสิ่งของ(๒) ผู้ได้รับใบอนุญาตประกอบการขนส่งไม่ประจำทางด้วยรถที่ใช้ในการขนส่งผู้โดยสารหรือรถที่ใช้ในการขนส่งสัตว์หรือสิ่งของ(๓) ผู้ได้รับใบอนุญาตประกอบการขนส่งโดยรถขนาดเล็ก(๔)ผู้ได้รับใบอนุญาตประกอบการขนส่งส่วนบุคคลด้วยรถที่ใช้ในการขนส่งผู้โดยสารหรือรถที่ใช้ในการขนส่งสัตว์หรือสิ่งของ(๕) ผู้ได้รับใบอนุญาตประกอบการขนส่งระหว่างประเทศด้วยรถที่ใช้ในการขนส่งผู้โดยสารหรือรถที่ใช้ในการขนส่งสัตว์หรือสิ่งของข้อ ๒ผู้ได้รับอนุญาตประกอบการขนส่งต้องจัดให้มีสมุดประจำรถตามแบบท้ายกฎกระทรวงนี้ไว้ประจำรถทุกคันในขณะที่ใช้ทำการขนส่งผู้ขับรถต้องบันทึกรายละเอียดตามรายการในสมุดประจำรถให้ครบถ้วนและถูกต้องตามความเป็นจริงทุกครั้งที่ปฏิบัติหน้าที่และในการนี้ให้ผู้ได้รับใบอนุญาตประกอบการขนส่งควบคุมและตรวจสอบให้ผู้ขับรถบันทึกรายละเอียดดังกล่าวให้ครบถ้วนด้วยข้อ ๓ผู้ได้รับใบอนุญาตประกอบการขนส่งต้องจัดทำประวัติผู้ประจำรถตามแบบท้ายกฎกระทรวงนี้สำหรับผู้ประจำรถทุกคนที่ปฏิบัติหน้าที่กับตน และให้จัดเก็บไว้ ณที่ทำการหรือสำนักงานของตนเพื่อให้สามารถตรวจสอบได้ตลอดเวลาที่ผู้ประจำรถนั้นยังปฏิบัติหน้าที่อยู่กับตนและภายในหนึ่งปีนับแต่วันที่ผู้ประจำรถนั้นพ้นจากการปฏิบัติหน้าที่ในกิจการของตนให้ผู้ได้รับใบอนุญาตประกอบการขนส่งจัดส่งสำเนาประวัติผู้ประจำรถตามวรรคหนึ่งให้กรมการขนส่งทางบกหรือสำนักงานขนส่งจังหวัดที่ออกใบอนุญาตประกอบการขนส่ง แล้วแต่กรณีภายในสิบห้าวันนับแต่วันที่ผู้ประจำรถนั้นเข้าปฏิบัติหน้าที่ในกิจการของตนในกรณีที่ผู้ประจำรถนั้นพ้นจากการปฏิบัติหน้าที่ในกิจการของตนหรือมีการเปลี่ยนแปลงรายละเอียดเกี่ยวกับประวัติของผู้ประจำรถนั้นให้ผู้ได้รับอนุญาตประกอบการขนส่งจัดส่งสำเนาการเปลี่ยนแปลงรายละเอียดเกี่ยวกับประวัติดังกล่าวตามแบบท้ายกฎกระทรวงนี้ให้กรมการขนส่งทางบกหรือสำนักงานขนส่งจังหวัดที่ออกใบอนุญาตประกอบการขนส่ง แล้วแต่กรณีภายในสิบห้าวันนับแต่วันที่มีการเปลี่ยนแปลงข้อ ๔ผู้ได้รับใบอนุญาตประกอบการขนส่งต้องรายงานอุบัติเหตุที่เกิดจากการขนส่งในกิจการของตนที่มีผู้เสียชีวิตบาดเจ็บสาหัส หรือความเสียหายของทรัพย์สินมีมูลค่าเกินกว่าเกณฑ์ที่กรมการขนส่งทางบกกำหนดตามแบบท้ายกฎกระทรวงนี้ต่อนายทะเบียนประจำจังหวัดที่ออกใบอนุญาตประกอบการขนส่งนั้นภายในสิบห้าวันนับแต่วันที่เกิดอุบัติเหตุข้อ ๕ผู้ได้รับใบอนุญาตประกอบการขนส่งซึ่งต้องจัดให้มีใบกำกับสินค้าที่ทำการขนส่งได้แก่(๑) มีผู้ได้รับใบอนุญาตประกอบการขนส่งประจำทางด้วยรถที่ใช้ในการขนส่งสัตว์หรือสิ่งของ(๒)มีผู้ได้รับใบอนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของ(๓)ผู้ได้รับใบอนุญาตประกอบการขนส่งส่วนบุคคลด้วยรถที่ใช้ในการขนส่งสัตว์หรือสิ่งของ(๔) ผู้ได้รับใบอนุญาตประกอบการขนส่งระหว่างประเทศด้วยรถที่ใช้ในการใช้ในการขนส่งสัตว์หรือสิ่งของข้อ ๖ใบกำกับสินค้าที่ทำการขนส่ง ให้เป็นไปตามแบบใบกำกับสินค้าท้ายกฎกระทรวงนี้ข้อ ๗ผู้ได้รับใบอนุญาตประกอบการขนส่งตามข้อ ๕และผู้ประจำรถมีหน้าที่ต้องบันทึกรายละเอียดตามรายการและปฏิบัติตามรายละเอียดต่างๆ ที่กำหนดในใบกำกับสินค้าข้อ ๘ใบกำกับสินค้าให้ทำเป็นสองฉบับ มีข้อความถูกต้องตรงกันโดยฉบับหนึ่งให้เก็บรักษาไว้ ณที่ทำการหรือสำนักงานของผู้ได้รับใบอนุญาตประกอบการขนส่งเป็นเวลาไม่น้อยกว่าสองปีส่วนอีกฉบับหนึ่งให้ผู้ได้รับใบอนุญาตประกอบการขนส่งยื่นใบกำกับสินค้าหมายเลข ๒ต่อกรมการขนส่งทางบกหรือสำนักงานขนส่งจังหวัดที่ออกใบอนุญาตประกอบการขนส่ง แล้วแต่กรณีภายในสามสิบวันนับแต่วันที่การขนส่งนั้นเสร็จสิ้นใบกำกับสินค้าให้ถือเป็นแบบรายงานเกี่ยวกับการขนส่งให้ไว้ ณ วันที่ ๖ ธันวาคม พ.ศ. ๒๕๓๗สุดารัตน์ เกยุราพันธุ์รัฐมนตรีช่วยว่าการกระทรวงคมนาคม ปฏิบัติราชการแทนรัฐมนตรีว่าการกระทรวงคมนาคม[เอกสารแนบท้าย]๑.แบบสมุดประจำรถ๒.แบบรายงานประวัติผู้ประจำรถ๓.แบบใบกำกับสินค้า๔.แบบรายงานอุบัติเหตุ(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๕แห่งพระราชบัญญัติการขนส่งทางบก พ.ศ. ๒๕๒๒บัญญัติให้ผู้ได้รับใบอนุญาตประกอบการขนส่งตามประเภทที่กำหนดในกฎกระทรวงต้องจัดให้มีสมุดประจำรถประวัติผู้ประจำรถ หรือใบกำกับสินค้าที่ทำการขนส่ง และต้องทำรายงานเกี่ยวกับการขนส่งและอุบัติเหตุที่เกิดจากการขนส่งตามหลักเกณฑ์และวิธีการที่กำหนดในกฎกระทรวงสมควรกำหนดประเภทผู้ได้รับใบอนุญาตประกอบการขนส่งที่จะต้องจัดให้มีสมุดประจำรถประวัติผู้ประจำรถ ใบกำกับสินค้า และรายงานเกี่ยวกับการขนส่งและอุบัติเหตุที่เกิดจากการขนส่งและกำหนดหลักเกณฑ์และวิธีการในการจัดให้มีสมุดประจำรถ ประวัติผู้ประจำรถใบกำกับสินค้า และรายงานเกี่ยวกับการขนส่งและอุบัติเหตุที่เกิดจากการขนส่ง จึงจำเป็นต้องออกกฎกระทรวงนี้โชติกานต์/ปรับปรุง๒๙ กันยายน ๒๕๕๗[๑] ราชกิจจานุเบกษาเล่ม ๑๑๑/ตอนที่ ๖๐ ก/หน้า ๕๕/๒๓ ธันวาคม ๒๕๓๗